Νεκρή βρέθηκε μια 78χρονη γυναίκα το απόγευμα της Παρασκευής στην Κομοτηνή, εξαιτίας εισπνοής αναθυμιάσεων.

Η άτυχη γυναίκα διακομίσθηκε νεκρή, όπως ανέφερε στο ΑΠΕ-ΜΠΕ, ο διοικητής του Σισμανόγλειου Νοσοκομείου Κομοτηνής, Γιώργος Φιλιππίδης, ο οποίος επιβεβαίωσε το περιστατικό.

Η 78χρονη είχε ανάψει μαγκάλι για να ζεσταθεί, καθώς στην περιοχή επικρατούν πολύ χαμηλές θερμοκρασίες, αλλά αποκοιμήθηκε, με αποτέλεσμα να εισπνεύσει για μεγάλο χρονικό διάστημα τις αναθυμιάσεις, γεγονός που στάθηκε μοιραίο για τη ζωή της.